પહેલી વખત આ મામલે અમેરિકાના પૂર્વ રાષ્ટ્રપતિ બરાક ઓબામાના પ્રશાસન સમયે માલુમ પડ્યું હતું. ઓબામા બહુ નારાજ હતા કેમ કે એમને ઈરાનના આવા પ્લાન વિશે ખબર પડી ગઈ હતી જે અંતર્ગત અમેરિકન જાસૂસોની શોધખોળ કરવામાં આવી રહી હતી. એ સમયે અમેરિકાને ઈરાનના સિક્રેટ પરમાણુ હથિયાર ફેક્ટ્રીનો પતો પણ લાગી ગયો હતો. જે બાદ એક એવી વેબસાઈટ વિશે જાણવા મળ્યું હતું જે ગૂગલ સાથે જોડાયેલ હતી અને જેનો ઉપયોગ અમેરિકન એજન્ટ્સ કરતા હતા. અમેરિકન અધિકારીઓ મુજબ ઈરાનના જાસૂસોએ ગૂગલને એક સર્ચ ટૂલનો ઉપયોગ કરીને જ સીઆઈએની સિક્રેટ વેબસાઈટ્સની જાણકારી મેળવી લીધી હતી. વર્ષ 2011 સુધી ઈરાન, સીઆઈએના સ્પાઈ નેટવર્કમાં ઘૂસી ચૂક્યું હતું.